Keskkonnatöörühma koosolek 6.09.2023

Protokoll nr 4

Päevakord:

1. Rohelise kooli tegevuskava 2023/2024 õppeaastaks
2. Rohelise kooli võrgustiku seminarid
3. Lasteaia ühissündmuste kavandamine

Kuulati:

1. Õppealajuhataja Sirje Sepp tegi ettepaneku käesolevaks õppeaastaks uue tegevuskava koostamiseks võttes aluseks lasteaia 2023/2024 õppeaasta tegevuskava. Toimus arutelu, millised on selle õppeaasta kolm teemat millega aktiivsemalt tegeleda. Sirje Sepp tegi ettepaneku, et teemad „Elurikkus ja loodus“ ja „Tervis ja heolu“ võiksid ka sellel õppeaastal fookuses olla. Õpetajatelt tuli ettepanek, et kolmandaks teemaks seoses Tallinna Haridusameti Keele ja kultuuri teema-aastaga võiks olla „Globaalne kodakondsus“. Rohelise kooli tegevuskava link saadetakse kõigile tutvumiseks, et järgmisel töörühma koosolekul vaadata üle eesmärgid ja lisada tegevuskava tegevused.
2. Rohelise kooli võrgustiku seminarid on kirjas Tartu loodusmaja Rohelise kooli programmi lehel. Nendega saab tutvuda ja ennast registreerida osalejaks [siin](https://www.tartuloodusmaja.ee/rohelise-kooli-programm-seminarid/)
3. Septembris on kavas mitu ühissündmust, mille tegevused on vaja ühiselt kokkuleppida.

Need on Maailmakoristuspäev, Merepäev, ühissündmus vanematega „Kõnni terviseks“ ja spordinädal. Toimus arutelu sündmuste korraldamiseks.

Koosoleku juhataja ja protokollija Sirje Sepp